open-index/open-wikipedia-markdown huggingface dataset:
ॲडम स्मिथ

200px|उजवे|इवलेसे|ॲडम स्मिथ
**ॲडम स्मिथ** (जन्म - १६ जून १७२३, मृत्यू - १७ जुलै १७९०) हे स्कॉटलंडचे एक तत्त्वज्ञ होते. राजकीय अर्थशास्त्राचा पाया त्यांनी रचल्याचे मानले जाते. त्यांचा जन्म स्कॉटलंडमधील कर्ककाल्डी या गावी झाला. त्यांनी युनिव्हर्सिटी ऑफ ग्लासगो मध्ये सामाजिक तत्त्वज्ञान विषयाचा अभ्यास केला. त्यांचे १७७६ साली प्रसिद्ध झालेले "अ‍ॅन एन्क्वायरी इंटू द नेचर अँड कॉजेस ऑफ द वेल्थ ऑफ नेशन्स" हे पुस्तक अर्थशास्त्राच्या इतिहासातील महत्त्वाचा टप्पा मानले जाते. तसेच त्याच्या व्याखेवरील टीका सुद्धा आहे. औद्योगिक क्रांतीने निर्मिलेल्या भांडवलशाहीतील बाजारपेठेची सर्व समीकरणे या त्याने ग्रंथात मांडली. भांडवलशाहीला पूरक अशा मुक्त अर्थव्यस्थेचा त्याने पुरस्कार केला, आधीच्या व्यापारावाद्यांच्या विरोधात तो होता.

अर्थशास्त्राला पूर्वी राजकीय अर्थशास्त्र असे म्हणले जात होते, त्याला स्वतंत्र शास्त्राचा दर्जा नव्हता तर अर्थशास्त्र हा विषय १८ व्या शतकापर्यंत राज्यशास्त्राचा एक भाग मानला जात होता परंतु सनातनवादी अर्थशास्त्रज्ञ ॲडम स्मिथ सन १७७६ मध्ये आपला अर्थशास्त्रावरील प्रसिद्ध ग्रंथ 'राष्ट्राची संपत्ती' लिहून अर्थशास्त्राला राज्यशास्त्रापासून वेगळे केले व तेव्हापासून अर्थशास्त्र हा स्वतंत्र विषय म्हणून मान्यता पावला, म्हणून अ‍ॅडम स्मिथला अर्थशास्त्राचा जनक असे मानले जाते.

वर्ग:अर्थशास्त्रज्ञ
वर्ग:इ.स. १७२३ मधील जन्म
वर्ग:इ.स. १७९० मधील मृत्यू
वर्ग:पुरुष चरित्रलेख
गूटी जंक्शन रेल्वे स्थानक

**गूटी रेल्वे स्थानक** हे आंध्र प्रदेशच्या अनंतपूर जिल्ह्यातील गूटी शहरात असलेले रेल्वे स्थानक आहे. येथून जाणाऱ्या सगळ्या पॅसेंजर वा काही जलद गाड्या येथे थांबतात. मुंबई-चेन्नई रेल्वेमार्गावरील या स्थानकापासून धर्मावरमकडे एक मार्ग जातो.

## बाह्य दुवे 
वर्ग:आंध्र प्रदेशमधील रेल्वे स्थानके
वर्ग:दक्षिण मध्य रेल्वे
वर्ग:अनंतपूर जिल्हा
कॉलिन पॉवेल

**कॉलिन पॉवेल** (Colin Luther Powell;  ५ एप्रिल १९३७ - 18 ऑक्टोबर 2021) हा अमेरिका देशामधील एक राजकारणी, निवृत्त लष्करी अधिकारी, व २००१-०५ दरम्यान राष्ट्राध्यक्ष जॉर्ज डब्ल्यू. बुशच्या मंत्रीमंडळामध्ये देशाचा ६५वा परराष्ट्रसचिव आहे. परराष्ट्रसचिव पद भुषवणारा तो पहिलाच कृष्णवर्णीय व्यक्ती होता. १९५८ ते १९९३ दरम्यान पॉवेल अमेरिकेच्या लष्करात विविध पदांवर होता व १९८९ ते १९९३ दरम्यान तो लष्करप्रमुखांच्या समितीचा चेरमन होता. त्याच्या कारकिर्दीत आखाती युद्ध घडले.

परराष्ट्रसचिव असताना कॉलिन पॉवेलने जॉर्ज बुशच्या सांगण्यावरून इराकच्या सद्दाम हुसेनविरुद्ध खोटे पुरावे तयार केले. इराक युद्ध चालू होण्याचे हे प्राथमिक कारण होते.

## बाह्य दुवे
*परराष्ट्र सचिवालयावरील माहिती

वर्ग:अमेरिकन राजकारणी
वर्ग:अमेरिकेचे परराष्ट्रसचिव
वर्ग:रिपब्लिकन पक्ष (अमेरिका) मधील राजकारणी
वर्ग:प्रेसिडेन्शियल मेडल ऑफ फ्रीडम विजेते
वर्ग:पुरुष चरित्रलेख
सरफराज अहमद (पाकिस्तानी क्रिकेट खेळाडू)

thumb|सरफराज अहमद
**सरफराज अहमद** (; जन्म २२ मे १९८७) हा पाकिस्तानतर्फे आंतरराष्ट्रीय क्रिकेट खेळणारा यष्टीरक्षक आणि फलंदाज आहे. तो पाकिस्तानच्या टी२० संघाचा कर्णधार आणि एकदिवसीय संघाचा उपकर्णधारसुद्धा आहे. सरफराज हा आक्रमक शैलीचा फलंदाज असून तो चपळाईने धावा करण्यात तरबेज आहे. शकिल ब्रदर्स ह्या नावजलेल्या प्रकाशनाचे मालक स्व. शकील अहमद मेमन ह्यांचा तो मुलगा आहे. भारतातील आयसीसी विश्व ट्वेंटी२०, २०१६ नंतर त्याला पाकिस्तानच्या टी२० संघाचा कर्णधार म्हणून नियुक्त करण्यात आले.

= संदर्भ आणि नोंद =

वर्ग:इ.स. १९८७ मधील जन्म
वर्ग:इ.स. १९८७ मध्ये जन्मलेले क्रिकेट खेळाडू
वर्ग:पाकिस्तानचे पुरूष क्रिकेट खेळाडू
वर्ग:२२ मे रोजी जन्मलेले क्रिकेट खेळाडू
वर्ग:विस्तार विनंती
वर्ग:पुरुष चरित्रलेख
सेव्हिंग प्रायव्हेट रायन

**सेव्हिंग प्रायव्हेट रायन** हा १९९८ साली प्रदर्शित झालेला एक हॉलिवूड चित्रपट आहे. स्टीव्हन स्पीलबर्गचे दिग्दर्शन असलेला हा चित्रपट २४ जुलै १९९८ रोजी प्रदर्शित झाला. सेव्हिंग प्रायव्हेट रायनचे कथानक दुसऱ्या महायुद्धातील नॉर्मंडीवर दोस्त राष्ट्रांनी केलेल्या हल्ल्यावर आधारित आहे. ह्या चित्रपटात टॉम हँक्सची प्रमुख भूमिका असून मॅट डेमन प्रायव्हेट रायनच्या भूमिकेत चमकला आहे.

सेव्हिंग प्रायव्हेट रायनला जगभरातील प्रेक्षकांचा व टीकाकारांचा उदंड प्रतिसाद मिळाला. विशेषतः स्टीव्हन स्पीलबर्गचे दिग्दर्शन, अचूक ऐतिहासिक संदर्भ, विशेष कलादृष्ये, व प्रमुख कलाकारांच्या अभिनयाची प्रशंसा झाली. ७१व्या ऑस्कर पुरस्कार सोहळ्यामध्ये सेव्हिंग प्रायव्हेट रायनला ११ नामांकने मिळाली ज्यामधील सर्वोत्तम दिग्दर्शकासह ५ पुरस्कार ह्या चित्रपटाने पटकावले.

## बाह्य दुवे
* 

वर्ग:ऑस्कर पुरस्कार विजेते चित्रपट
२०१६ उन्हाळी ऑलिंपिकमधील ॲथलेटिक्स - पुरुष ५० किलोमीटर चाल

२०१६ उन्हाळी ऑलिंपिकमधील पुरुषांची **५० किलोमीटर चाल** शर्यत रियो दी जानेरोमध्ये १९ ऑगस्ट रोजी पार पडली.

## वेळापत्रक
सर्व वेळा ह्या ब्राझील वेळा आहेत (यूटीसी-३)

## विक्रम
स्पर्धेआधीचे विश्व आणि ऑलिंपिक विक्रम खालीलप्रमाणे:

## निकाल
## संदर्भ
ॲथलेटिक्स
वर्ग:२०१६ उन्हाळी ऑलिंपिकमधील ॲथलेटिक्स
सोनाली नवांगुळ

## जन्म, बालपण आणि शिक्षण  
सोनाली नवांगुळ यांचा जन्म २६ ऑगस्ट १९७९ रोजी महाराष्ट्रातल्या रत्‍नागिरी जिल्ह्यातील संगमेश्वर गावी झाला. पुढे त्या कोल्हापूरला आल्या आणि स्थायिक झाल्या.  वयाच्या नवव्या वर्षी बैलगाडी पाठीवर पडून झालेल्या अपघातात त्यांच्या मज्जारज्जूला इजा झाल्याने पॅराप्लेजिया होऊन त्यांना चौथीनंतरचे पदवीपर्यंतचे शिक्षण घरी राहून करावे लागले. केवळ परीक्षेपुरते त्या शाळेत जात, नंतर २००० साली, सोनाली नवांगुळ कोल्‍हापूरच्या ‘हेल्पर्स ऑफ दि हँडिकॅप्ड’ या संस्थेच्या उंचगाव येथील, अपंग व्यक्तींच्या शारीरिक गरजांचा सखोल विचार करून बांधलेल्या ‘घरोंदा’ या वसतिगृहात स्वावलंबन – शारीरिक व आर्थिक स्वावलंबन - शिकण्याच्‍या उद्देशाने राहण्यास गेल्‍या. शिक्षण पूर्ण झाल्यावर त्या कोल्हापूरच्‍या शिवाजी पेठेतल्या इमारतीमध्ये तळमजल्यावरील ब्लॉकमध्‍ये, ‘स्वतःच्या घरात’ २००७ साली रहायला गेल्या.

## व्यवसाय व कारकीर्द
सोनाली नवांगुळ  या भारतातल्या 'स्पर्शज्ञान' नावाच्या पहिल्या नोंदणीकृत मराठी ब्रेल पाक्षिकाच्या २००८ पासून उपसंपादक असून 'रिलायन्स दृष्टी' या ब्रेल पाक्षिकासाठी सातत्याने लेखन करतात; मुक्त पत्रकार म्हणून विविध नियतकालिकांमध्ये विविध विषयांवर लिहितात. अनुवादक व निवेदिका म्हणूनही त्या काम करतात. त्यांनी लिहिलेल्या वृत्तपत्रीय सदरांचे संकलन असलेले ‘स्वच्छंद' हे पुस्तक 'मेनका प्रकाशना'ने प्रकाशित केले आहे. दोन्ही पाय नसताना वेगवान धावू शकणाऱ्या ऑस्कर पिस्टोरिअस या धावपटूच्या आत्मकथनाचा त्यांनी केलेला अनुवाद ‘ड्रीमरनर' या नावाने ‘मनोविकास'ने प्रकाशित केला आहे. भारतीय प्रादेशिक भाषांमधील स्त्रियांचे लेखन मराठीत यावे याकरता 'मनोविकास' प्रकाशनाची कविता महाजन यांनी संपादित केलेली जी पुस्तक मालिका आली त्यातील सलमा या तमिळ बंडखोर लेखिकेची कादंबरी सोनाली यांनी ‘मध्यरात्रीनंतरचे तास' या नावाने मराठीत आणली आहे. त्यांची आणखी दोन पुस्तके प्रकाशनाच्या मार्गावर आहेत. सोनाली यांनी २०१४ मध्ये पुणे येथे झालेल्या 'अखिल भारतीय अपंग साहित्य संमेलना'चे अध्यक्षपद भूषविले आहे.  

## प्रकाशित साहित्य 
* ड्रीमरनर (अनुवाद) - मूळ लेखक ऑस्कर पिस्टोरिअस व गियान्ने मेरलो  
* स्वच्छंद - ललित सदर लेखन 
* मध्यरात्रीनंतरचे तास (अनुवाद) - सलमा या तमिळ बंडखोर लेखिकेची कादंबरी  
* मेधा पाटकर -नर्मदा बचाओ आंदोलनाचा बुलंद आवाज  

## पुरस्कार 
* सलमा या तमिळ लेखिकेने लिहिलेल्या कादंबरीच्या 'मध्यरात्रीनंतरचे तास' या अनुवादासाठी साहित्य अकादमी पुरस्कार (२०२१)

## संदर्भ
वर्ग:इ.स. १९७९ मधील जन्म
वर्ग:मराठी लेखिका
वर्ग:मराठी पत्रकार
वर्ग:स्त्री चरित्रलेख
वर्ग:साहित्य अकादमी पुरस्कार विजेते
१०. http://www.thinkmaharashtra.com/node/2457 

११. https://www.youtube.com/watch?v=eVfhOwI7_q8
माइक पेन्स

**मायकेल रिचर्ड पेन्स** (; ७ जून, १९५९:कोलंबस, इंडियाना, अमेरिका - ) हा एक अमेरिकन राजकारणी व देशाचा भूतपूर्व उपराष्ट्राध्यक्ष आहे. २०१६ च्या अमेरिकन राष्ट्राध्यक्षीय निवडणुकीत पेन्स रिपब्लिकन पक्षातर्फे डोनाल्ड ट्रम्पबरोबर उपराष्ट्राध्यक्ष पदासाठी उमेदवारी केली. ह्या लढतीत ट्रम्प-पेन्सने डेमोक्रॅटिक पक्षाच्या हिलरी क्लिंटन-टिम केनला अनपेक्षितरीत्या हरविले. उपराष्ट्राध्यक्ष बनण्यापूर्वी पेन्स २०१३ ते २०१७ दरम्यान इंडियाना राज्याचा गव्हर्नर तर २००१ ते २०१३ दरम्यान प्रतिनिधींचे सभागृहाचा सदस्य होता.

एक कट्टर पुराणमतवादी मानला जाणारा पेन्स समलिंगी विवाह, गर्भपात इत्यादींच्या विरोधात आहे.

## बाह्य दुवे 
*अधिकृत व्यक्तिचित्र

वर्ग:अमेरिकेचे उपराष्ट्राध्यक्ष
वर्ग:अमेरिकेच्या प्रतिनिधीगृहाचे सदस्य
वर्ग:इंडियानाचे गव्हर्नर
वर्ग:रिपब्लिकन पक्ष (अमेरिका) मधील राजकारणी
वर्ग:पुरुष चरित्रलेख
ब्रायन क्रॅन्स्टन

**ब्रायन क्रॅन्स्टन** (Bryan Cranston;  ७ मार्च १९५७) हा एक अमेरिकन रंगमंच अभिनेता, पटकथाकार, चित्रपट निर्माता, दिग्दर्शक व अभिनेता आहे. ब्रेकिंग बॅड नावाच्या धारावाहिकामध्ये *वॉल्टर व्हाईट* ह्या प्रमुख पात्राच्या भूमिकेसाठी तो ओळखला जातो. वॉल्टर व्हाईटच्या भूमिकेसाठी क्रॅन्स्टनला ४ वेळा सर्वोत्तम दूरचित्रवाणी अभिनेत्यासाठीचा एमी पुरस्कार तसेच एकदा गोल्डन ग्लोब पुरस्कार मिळाला. ह्याखेरीज *झाइनफेल्ड* व इतर अनेक लोकप्रिय मालिकांमध्ये देखील तो चमकला.

मोठ्या पडद्यावर देखील क्रॅन्स्टनने सेव्हिंग प्रायव्हेट रायन, आर्गो, गॉडझिला इत्यादी अनेक यशस्वी चित्रपटांमध्ये भूमिका केल्या आहेत

## बाह्य दुवे
*

वर्ग:अमेरिकन चित्रपट अभिनेते
कलिंग शैली

**कलिंग शैली** ही भारतातील ओडिशा राज्य व आसपासच्या प्रदेशातील वास्तूशैली आहे. ही शैली पूर्वीच्या कलिंग देशात प्रचलित होती. यास नागर शैलीची एक उपशैली समजले जाते. ७व्या ते १३ व्या शतकात ती वाढली असे मानले जाते. या शिलीचा परिपोष प्रामुख्याने भुवनेश्वर येथे झाला. पुरीचे जगन्नाथ मंदिर आणि कोणार्कचे सूर्य मंदिर ही याची प्रसिद्ध उदाहरणे होत.

## संदर्भ व नोंदी
* प्राचीन कलाभारती, माटे म. श्री.

वर्ग:वास्तुशास्त्र
वर्ग:प्राचीन संस्कृती
वर्ग:मंदिर स्थापत्य
मधुमती

**मधुमती** हा १९५८ साली प्रदर्शित झालेला एक हिंदी चित्रपट आहे. बिमल रॉय ह्यांनी दिग्दर्शन व निर्मिती केलेल्या ह्या चित्रपटामध्ये दिलीप कुमार व वैजयंतीमाला ह्यांच्या आघाडीच्या भूमिका आहेत. चित्रपटाची कथा प्रसिद्ध बंगाली लेखक ऋत्विक घटक ह्यांनी लिहिली होती. मधुमती भारतीय सिनेमामधील अजरामर कलाकृतींपैकी एक मानला जातो. मधुमतीमधील सर्व गाणी प्रचंड लोकप्रिय झाली. 

मधुमतीला सर्वोत्तम हिंदी चित्रपटासाठीचा राष्ट्रीय चित्रपट पुरस्कार मिळाला. तसेच ६व्या फिल्मफेअर पुरस्कार सोहळ्यामध्ये मधुमतीला सर्वोत्तम चित्रपट, सर्वोत्तम दिग्दर्शक, सर्वोत्तम सहाय्यक अभिनेता, सर्वोत्तम संगीत दिग्दर्शक, सर्वोत्तम महिला पार्श्वगायक (लता मंगेशकर) इत्यादी अनेक पुरस्कार मिळाले.

## बाह्य दुवे
* 

वर्ग:बिमल रॉय दिग्दर्शित चित्रपट
दो बीघा जमीन

**दो बीघा जमीन** हा १९५३ साली प्रदर्शित झालेला एक हिंदी चित्रपट आहे. बिमल रॉय ह्यांनी दिग्दर्शन व निर्मिती केलेल्या ह्या चित्रपटामध्ये बलराज साहनी व निरूपा रॉय ह्यांच्या आघाडीच्या भूमिका आहेत. समाजवादावर आधारित असलेला हा चित्रपट तिकिट खिडकीवर माफक यशस्वी झाला परंतु समांतर सिनेमाचे एक उत्तम उदाहरण मानल्या गेलेल्या दो बीघा जमीनला अनेक पुरस्कार मिळाले. सर्वोत्तम चित्रपटासाठी फिल्मफेअर पुरस्कार मिळवणारा हा पहिलाच चित्रपट होता. बिमल रॉयना सर्वोत्तम दिग्दर्शकाचा पुरस्कार देखील मिळाला. कान चित्रपट महोत्सवात आंतरराष्ट्रीय पुरस्कार मिळवणारा तो पहिलाच भारतीय चित्रपट होता.

## बाह्य दुवे
* 

वर्ग:बिमल रॉय दिग्दर्शित चित्रपट
वर्ग:इ.स. १९५३ मधील हिंदी चित्रपट
कडप्पा रेल्वे स्थानक

**कडप्पा रेल्वे स्थानक** हे आंध्र प्रदेशच्या वायएसआर कडप्पा जिल्ह्यातील कडप्पा (Cuddapah) शहरात असलेले रेल्वे स्थानक आहे. येथून जाणाऱ्या सगळ्या पॅसेंजर वा काही जलद गाड्या येथे थांबतात. या जिल्ह्याचे वाय एस आर हे नाव Yeduguri Sandinti Rajasekhara Reddy या नावाच्या आद्याक्षरांवरून पडले आहे.

वर्ग:आंध्र प्रदेशमधील रेल्वे स्थानके
वर्ग:दक्षिण मध्य रेल्वे
वर्ग:कडप्पा जिल्हा
श्री ४२०

**श्री ४२०** हा १९५५ साली प्रदर्शित झालेला एक हिंदी चित्रपट आहे. राज कपूर ह्यांनी दिग्दर्शन व निर्मिती केलेल्या ह्या चित्रपटामध्ये स्वतः राज कपूर व नर्गिस ह्यांच्या आघाडीच्या भूमिका आहेत. १९५५ सालामधील सर्वात यशस्वी ठरलेल्या श्री ४२० मधील मुकेशने गायलेले *मेरा जूता है जपानी* हे गाणे प्रचंड लोकप्रिय झाले. 

भारताव्यतिरिक्त श्री ४२० सोव्हिएत संघ, इस्रायल, रोमेनिया इत्यादी देशांमध्ये देखील यशस्वीपणे चालला.

## बाह्य दुवे
* 

वर्ग:राज कपूर दिग्दर्शित चित्रपट
इंदापूर रेल्वे स्थानक

**इंदापूर रेल्वे स्थानक** हे रायगड जिल्ह्यातील इंदापूर गावातील रेल्वे स्थानक आहे. कोकण रेल्वेवरील या स्थानकात फक्त दिवा -रत्‍नागिरी पॅसेंजर ही गाडी थांबते. . 

वर्ग:रायगड जिल्ह्यामधील रेल्वे स्थानके
वर्ग:कोकण रेल्वे
माणगाव रेल्वे स्थानक

**माणगाव रेल्वे स्थानक** हे रायगड जिल्ह्याच्या माणगाव या गावातील रेल्वे स्थानक आहे. कोकण रेल्वेवरील या स्थानकात सगळ्या पॅसेंजर गाड्या आणि मांडोवी एक्सप्रेस, मत्स्यगंधा एक्सप्रेस,ओखा - एरणाकुलम एक्सप्रेस तसेच दादर-सावंतवाडी रोड राज्यराणी एक्सप्रेस याजलद गाड्या थांबतात. 

वर्ग:रायगड जिल्ह्यामधील रेल्वे स्थानके
वर्ग:कोकण रेल्वे
गोरेगाव रोड रेल्वे स्थानक

**गोरेगाव रोड रेल्वे स्थानक** हे रायगड जिल्ह्याच्या गोरेगाव या गावाजवळील रेल्वे स्थानक आहे. कोकण रेल्वेवरील या स्थानकात फक्त निवडक पॅसेंजर थांबतात. 

वर्ग:रायगड जिल्ह्यामधील रेल्वे स्थानके
वर्ग:कोकण रेल्वे
संगम (चित्रपट)

**संगम** हा १९६४ साली प्रदर्शित झालेला एक हिंदी चित्रपट आहे. राज कपूर ह्यांनी दिग्दर्शन व निर्मिती केलेल्या ह्या चित्रपटामध्ये स्वतः राज कपूर, वैजयंतीमाला व राजेंद्र कुमार ह्यांच्या आघाडीच्या भूमिका आहेत. संगमचे कथानक प्रेम त्रिकोणावर आधारित असून हा चित्रपट तब्बल ४ तासांचा आहे. संगम राज कपूरने निर्मिती केलेला पहिलाच रंगीत चित्रपट होता. संगममधील सर्व गाणी प्रचंड लोकप्रिय झाली.
तसेच राजेंद्र कुमार, राज मेहरा, नाना पळशीकर, ललिता पवार, अचला सचदेव आणि हरी शिवदासानी हे सहयोगी कलाकार म्हणून आहेत.

संगमसाठी राज कपूरला फिल्मफेअर सर्वोत्तम दिग्दर्शक पुरस्कार तर वैजयंतीमालाला फिल्मफेअर सर्वोत्तम अभिनेत्री पुरस्कार मिळाले.

संगम हा चित्रपट पहिली रंगीन चित्रपट आहे. हा चित्रपट भारतातील हिट आणि कॅल्सीच चित्रपट मानला जातो.
संगम चित्रपट हिंदी सुष्टीतील विशेष चित्रपट मानला जातो कारण या चित्रपटाचे चित्रीकरण हे बाहेर देशातील ठिकाणी झाले होते. व्हेनिस, पैरीस, स्विसरलँड या ठिकाणी या चित्रपटाचे चित्रीकरण झाले आहे.
दक्षिण भागातील दिग्दर्शक कासारी नारायण राव यांनी या चित्रपटाची पुनिर्मिर्ती  केली आणि तो तेलेगु आणि कन्नड भाषेत केला गेला. त्यांचे नाव त्यांनी **स्वप्ना** असे टेवले होते.

## गीते
## बाह्य दुवे
* 

वर्ग:इ.स. १९६४ मधील हिंदी चित्रपट
वर्ग:राज कपूर दिग्दर्शित चित्रपट
रोहे रेल्वे स्थानक

**रोहे रेल्वे स्थानक** हे रायगड जिल्ह्याच्या रोहा या शहरातील रेल्वे स्थानक आहे. हे मध्य रेल्वेचे शेवटचे स्थानक असून येथून दक्षिणेस कोकण रेल्वेला जोडलेले आहे. वसई रोड-रोहा रेल्वेमार्गवरील सुद्धा हे अंतिम स्थानक आहे.

वर्ग:रायगड जिल्ह्यामधील रेल्वे स्थानके
वर्ग:मुंबई उपनगरी रेल्वे स्थानके
२०१६ उन्हाळी ऑलिंपिकमधील ॲथलेटिक्स - पुरुष लांब उडी

२०१६ उन्हाळी ऑलिंपिकमधील **पुरुष लांब उडी** स्पर्धा रियो दी जानेरो, ब्राझील येथील. ऑलिंपिक मैदानावर १२–१३ ऑगस्ट दरम्यान पार पडली.
## स्पर्धा स्वरुप
स्पर्धा पात्रता आणि अंतिम अशा दोन फेऱ्यांमध्ये विभागली गेली. पात्रता फेरी मध्ये प्रत्येक खेळाडूला तीनवेळा उडी मारण्याची संधी दिली जाईल (पात्रता अंतर पार केल्यास आधीच थांबवले जाईल). सर्वोत्कृष्ट १२ खेळाडू अंतिम फेरीत जातील. १२ पेक्षा जास्त खेळाडूंनी पात्रता अंतर पार केल्यास सर्व खेळाडू अंतिम फेरीसाठी पात्र असतील.

अंतिम फेरी साठी आधीच्या फेरीचे अंतर ग्राह्य धरले जाणार नाही. अंतिम फेरीतील खेळाडूंना तीन वेळा उडी मारण्याची संधी दिली जाईल, त्यातून सर्वोत्कृष्ट आठ जणांना आणखी तीन संधी दिल्या जातील. अंतिम फेरीतील ६ पैकी सर्वोत्तम उडीचे अंतर ग्राह्य धरले जाईल

## वेळापत्रक
सर्व वेळा ह्या ब्राझील वेळा आहेत (यूटीसी-३)

## विक्रम
स्पर्धेआधीचे विश्व आणि ऑलिंपिक विक्रम खालीलप्रमाणे

## निकाल
### पात्रता
पात्रता निकष: पात्रता अंतर ८.१५ मी (Q) किंवा कमीत कमी १२ खेळाडू पात्र (q).

### अंतिम
## संदर्भ
## बाह्यदुवे
*

ॲथलेटिक्स
वर्ग:२०१६ उन्हाळी ऑलिंपिकमधील ॲथलेटिक्स
युजीन (ओरेगन)

**युजीन** हे अमेरिकेच्या ओरेगन राज्यातील प्रमुख शहर आहे. हे शहर विलामेट आणि मॅककेन्झी नद्यांच्या संगमावर वसलेले आहे.

२०१४ च्या अंदाजाप्रमाणे येथील लोकसंख्या १,६०,५६१ होती.

या शहराला तेथे सर्वप्रथम घर बांधणाऱ्या युजीन फ्रॅंकलीन स्किनरचे नाव देण्यात आले आहे. सुरुवातीस हे नाव *युजीन्स मडहोल* असे होते. ८ जानेवारी, इ.स. १८५० रोजी येथे पोस्ट ऑफिस आले तेव्हा हे नाव बदलून *युजीन सिटी* असे झाले. १८८९मध्ये शहराचे युजीन असे पुनर्नामकरण करण्यात आले.

*
वर्ग:ओरेगनमधील शहरे
दिवाणखवटी रेल्वे स्थानक

**दिवाणखवटी रेल्वे स्थानक** हे रत्‍नागिरी जिल्ह्याच्या दिवाणखवटी गावातील रेल्वे स्थानक आहे. कोकण रेल्वेवरील या स्थानकात फक्त निवडक पॅसेंजर गाड्या थांबतात. हे स्थानक नातूवाडी बोगद्याच्या दक्षिणेस आहे.

वर्ग:रत्‍नागिरी जिल्ह्यामधील रेल्वे स्थानके
वर्ग:कोकण रेल्वे
संगमेश्वर रोड रेल्वे स्थानक

**संगमेश्वर रोड रेल्वे स्थानक** हे रत्‍नागिरी जिल्ह्याच्या संगमेश्वर गावाजवळील रेल्वे स्थानक आहे. कोकण रेल्वेवरील या स्थानकात निवडक पॅसेंजर आणि जलदगतीच्या गाड्या थांबतात.

वर्ग:रत्‍नागिरी जिल्ह्यामधील रेल्वे स्थानके
वर्ग:कोकण रेल्वे
बोडण

**बोडण** हा चित्पावन ब्राह्मणांत केला जाणारा एक कुलधर्म, कुलाचार वा धार्मिक विधी आहे.

लग्न, मुंज यांसारखे मंगल कार्य पूर्ण झाल्यानंतर हे व्रत केले जाते. कोकणस्थ ब्राह्मण आपल्या कुळातील चालीप्रमाणे म्हणजेच परंपरेप्रमाणे वार्षिक, त्रैवार्षिक अगर शुभकार्य झाल्यावर बोडण भरतात. बोडण हे शक्यतो मंगळवारी, शुक्रवारी किंवा रविवारी भरतात. चातुर्मास, पौष किंवा चैत्र महिना सोडून हा देवीचा धार्मिक कार्यक्रम एरवी कधीही करता येतो.

तीन किंवा पाच सुवासिनी व एक कुमारिका यांना तेल शिकेकाई देऊन, सुस्नान होऊन सोवळ्याने म्हणजेच रेशमी वस्त्र नेसून सर्व सौभाग्य अलंकार लेऊन येण्यास सांगितले जाते. सर्वांचे पाट गोलाकार मांडून मधोमध एक पाट अगर चौरंग ठेवून ठराविक पद्धतीचीच रांगोळी काढायची असते. बोडण भरण्यास लाकडी काथवटच लागते. ती चौरंगावर ठेवतात. काथवट नसल्यास हल्ली पितळी/ तांब्याची परात वापरतात. मात्र अशा पराती वापरताना त्या स्वच्छ व कल्हई केलेल्या हव्यात. आल्याबरोबर सुवासिनींची व कुमारिकेची तुळशीपुढे पूजा होते. प्रथम तुळशीची पूजा व नंतर आलेल्या महिलांची व कुमारिकेची गरम पाणी व दूध पायावर घालून ओटी भरतात. त्यानंतर लगेच त्या बोडण भरण्यास बसतात.

आपल्या देवघरातील अन्नपूर्णा काढून ती बोडणाच्या काथवटीत /परातीत ठेवतात तिची पूजा करण्याआधी, प्रथम सुपारीचा गणपती करून त्याची पंचामृताने पूजा करतात. कणीक साखर घातलेल्या दुधात भिजवून तिचे देवीकरिता छोटे छोटे दागिने करतात. त्या कणकेचेच सिंहासन व दुधासाठी हराडेरा करतात. आरतीसाठी कणकेचे पाच छोटे छोटे दिवेही करतात.

देवीची पूजा घरच्या मालकिणीने पंचामृत वापरून करायची असते. देवीभोवती पुरणपोळीवर सर्व पदार्थ वाढून पाच नैवेद्य मांडले जातात. यावेळी नैवेद्यासाठी पुरण घातलेच पाहिजे. नैवेद्य दाखवून कणकेच्या दिव्यांनी दुर्गादेवीची आरती म्हणतात. नंतर ते पाच दिवे काथवटीत/परातीत प्रत्येक नैवेद्याजवळ ठेवतात. घरातील दुसरी बाई चांदीच्या संध्येच्या पळीस साखळी गुंडाळून त्याने दुधाची धार सोडून ते दिवे शांत करते. या पूजेसाठी जसे पुरण हवे तसे एक ते दोन भांडी पंचामृतही (दूध, दही, तूप, मध, साखर) लागते. दिवे शांत झाल्यावर देवीवर प्रत्येकी पाच पळ्या दूध व दही घालतात. नंतर घराची मालकीण सर्वांना बोडणाच्या परातीला हात लावण्यास सांगते. याला बोडण कळवणे म्हणतात. नंतर इतर लोक बोडण कळवण्यास सुरुवात करतात. आधी कुमारिका देवी, पैसा व सुपारी त्या बोडणातून काढते, व नंतर देवीच्या तोंडास पुरण किंवा साखर लावून देवी देवघरात ठेवते. बोडणातले पुरण सवाष्णीच्या हातास लावून त्यांचे हात ’थांबवते’. परातीतील बोडण चमचाभर काढून घेऊन सर्व माणसांना अंगारा म्हणून लावतात. ते बोडण नंतर डब्यात, पातेल्यात घालून गाईस खायला घालतात. ते इतर कोणत्याही जनावरास घालायचे नसते, तसेच टाकून द्यायचे नसते.

बोडण हा धार्मिक कुलाचार चित्पावन ब्राह्मणांत असून इतर कोणत्याही ब्राह्मण पोटजातीत तो आढळत नाही.

वर्ग:हिंदू व्रतवैकल्ये
बोलँड पार्क

**बोलंड बँक पार्क** हे दक्षिण आफ्रिकेतील पार्लमधील एक बहुउपयोगी मैदान आहे. सध्या ते जास्त करून क्रिकेटसाठी वापरले जाते. २००३ क्रिकेट विश्वचषक स्पर्धेतील ३ सामने ह्या मैदानावर झाले होते. बोलंड क्रिकेट संघ आणि केप कोब्राझ ह्या दोन्ही संघाचे घरचे सामने ह्या मैदानावर होतात. मैदानाची प्रेक्षक क्षमता १०,००० इतकी आहे.

१९९७ साली त्रिकोणी मालिकेमध्ये भारत वि झिम्बाब्वे एकदिवसीय सामना हा येथे खेळवला गेलेला पहिला सामना होता, जो बरोबरीत सुटला.

## बाह्यदुवे
* क्रिकइन्फो संकेतस्थळ - मैदान पान 
* क्रिकेट आर्काइव्ह पान

वर्ग:दक्षिण आफ्रिकेतील क्रिकेट मैदाने
वर्ग:क्रिकेट मैदाने
२०१६ कबड्डी विश्वचषक (स्टँडर्ड पद्धत)

**२०१६ कबड्डी विश्वचषक**, ही स्टँडर्ड प्रकारातील आंतरराष्ट्रीय कबड्डी फेडरेशन मार्फत भरवली जाणारी तिसरी विश्वचषक स्पर्धा आहे. सदर स्पर्धेची तिसरी आवृत्ती ७ ते २२ ऑक्टोबर २०१६ दरम्यान भारतातील अहमदाबादमध्ये खेळवली गेली. स्पर्धेत १२ देशांचे संघ सहभागी झाले.

भारताने इराणचा अंतिम सामन्यामध्ये ३८–२९ या फरकाने पराभव करत सलग तिसरा कबड्डी विश्वचषक जिंकला.

## सहभागी देश 
## ठिकाणे
संपूर्ण स्पर्धा अहमदाबाद येथील नव्याने बांधण्यात आलेल्या परिवर्तनीय अशा **द अरेना** (नावाच्या प्रलंबित असलेल्या हक्कांची अधिकृत विक्री प्रलंबित असल्याने, सध्या ट्रान्सस्टॅडिया म्हणून ओळखले जाते) येथे पार पडेल. मैदानाच्या सर्वसाधारण आकारानुसार ते एक २०,००० प्रेक्षकक्षमता असेलेलेल फुटबॉल मैदान म्हणून वापरले जाते. स्टॅडिअरेना नावाच्या एका ब्रिटिश कंपनीच्या तंत्रज्ञानाचा परवाना ह्या मैदानासाठी वापरला जातो, ज्यामुळे मैदानाच्या काही भागाचे विभाजन करून एक ४०००-प्रेक्षक क्षमतेचे इनडोअर मैदान तयार करता येते, जे सध्या स्पर्धेसाठी वापरले जात आहे. हे ठिकाण एक पर्यटन मंत्रालयासोबत सार्वजनिक-खाजगी भागीदारीमध्ये आहे.

## चिन्ह
स्पर्धेच्या अधिकृत चिन्हाचे अनावरण १४ सप्टेंबर २०१६ रोजी युवक कल्याण आणि क्रीडा मंत्री विजय गोएल यांच्या हस्ते करण्यात आले. ज्यामध्ये गिरनार मधील आशियाई सिंहाचे प्रतिमा म्हणून एक शैलीकृत सिंह आहे. सिंहाचा प्रतिकात्मक वापर हा "कबड्डीतील बचावपटूचा रानटीपणा आणि चढाईपटूची चपळाई" दाखवतो, आणि त्याची पट्टेदार आयाळ जागतिक सहभागाचे प्रतिक आहे.

## प्रक्षेपण
; दुरचित्रवाणी 

कर्टसी 

## गट फेरी
**गट गुण पद्धत:**

### गट अ
: उपांत्य फेरीसाठी पात्र
----

----

----

----

----

----

----

----

----

----

----

----

----

----

----

----

### गट ब
: उपांत्य फेरीसाठी पात्र
----

----

----

----

----

----

----

----

----

----

----

----

----

----

----

----

## बाद फेरी
### उपांत्य 
### अंतिम
## आकडेवारी
### चढाई
### बचाव
## संदर्भयादी
## बाह्यदुवे
२०१६ कबड्डी विश्वचषक संकेतस्थळ 

वर्ग:कबड्डी
वर्ग:इ.स. २०१६ मधील खेळ
पद्मिनी एकादशी

हिंदू चांद्र पंचांगानुसार कोणत्याही वर्षातील अधिक महिन्याच्या शुक्ल एकादशीस **पद्मिनी एकादशी** असे नाव आहे.

वर्ग:हिंदू दिनदर्शिका
वैभववाडी रोड रेल्वे स्थानक

**वैभववाडी रोड रेल्वे स्थानक** हे सिंधुदुर्ग जिल्ह्याच्या वैभववाडी गावाजवळील रेल्वे स्थानक आहे. कोकण रेल्वेवरील या स्थानकात निवडक गाड्या थांबतात.

वर्ग:सिंधुदुर्ग जिल्ह्यामधील रेल्वे स्थानके
वर्ग:कोकण रेल्वे
नादिरा

**नादिरा** (Florence E·ze·ki·el Nadira) (स्ंपूर्ण नाव: फ्लाॅरेन्स इझिकेल नादिरा; ५ डिसेंबर १९३२ - ९ फेब्रुवारी २००६‌) ही एक भारतीय सिने-अभिनेत्री होती. त‍िने एकूण ६३ चित्रपटांत कामे केली. प्रामुख्याने १९५० व १९६० च्या दशकांमध्ये कार्यरत असलेली नादिरा श्री ४२०, पाकीजा, ज्युली इत्यादी चित्रपटांमधील भूमिकांसाठी लक्षात राहिली. ज्युलीमधील भूमिकेसाठी तिला १९७५ सालचा फिल्मफेअर सर्वोत्तम सहाय्यक अभिनेत्री पुरस्कार मिळाला होता.

## संदर्भ 
## बाह्य दुवे
* 

वर्ग:हिंदी चित्रपट अभिनेत्री
वर्ग:इ.स. १९३२ मधील जन्म
वर्ग:इ.स. २००६ मधील मृत्यू
वर्ग:स्त्री चरित्रलेख
नमामि गंगे कार्यक्रम

**नमामि गंगे कार्यक्रम** हे भारतातील गंगा नदीला पूर्ववत् निर्मळ व प्रदूषणरहित बनविण्याचे अभियान आहे. या योजनेअंतर्गत गंगोत्री ते गंगासागर पर्यंतच्या गंगेला निर्मळ करण्याचे अभियान सुरू झाले आहे. या कामासाठी आर्थिक अंदाजपत्रकमध्ये २०,००० कोटी रुपये ठेवले आहेत. या लक्ष्यास सन २०१९ पर्यंत गाठायचे आहे. ज्या राज्यांतून गंगा नदी वाहते त्या राज्यांना यात सामील करण्यात आले आहे. ती राज्ये पुढीलप्रमाणे: उत्तराखंड, उत्तर प्रदेश, बिहार, झारखंड, पश्चिम बंगाल, दिल्ली केंद्रशासित. 

या कामासाठी सुमारे २३१ उपयोजना सुरू करण्यात आल्या आहेत.

## संदर्भ
## बाह्य दुवे
* भारताच्या केंद्र सरकारचे, राष्ट्रीय गंगा स्वच्छता अभियानाचे सरकारी संकेतस्थळ.

वर्ग:गंगा नदी
कुडाळ रेल्वे स्थानक

**कुडाळ रेल्वे स्थानक** हे सिंधुदुर्ग जिल्ह्यातील रेल्वे स्थानक आहे. येथून जाणाऱ्या बव्हंश गाड्या या स्थानकात थांबतात.

वर्ग:सिंधुदुर्ग जिल्ह्यामधील रेल्वे स्थानके
वर्ग:कोकण रेल्वे
पंचहौद

इवलेसे|पंचहौद चर्च, पुणे
**पंचहौद** हे पुण्यातील पहिले मराठी चर्च आहे. *पवित्र नाम देवालय* असे नामकरण असलेल्या या वास्तूची रचना ७ ऑगस्ट, इ.स. १८८५ रोजी झाली. तीस २०१० मध्ये १२५ वर्षे पूर्ण झाली. गुरुवार पेठेतील ही वास्तू *पंचहौद मिशन*  या नावानेही ओळखली जाते.

रूपराम चौधरी यांनी कोंढव्याहून पुण्यात पाणी आणले होते. त्याचे पाच हौद तत्कालीन वेताळ पेठेत म्हणजे या परिसरात होते. त्यावरून यास "पंचहौद मिशन' असे नाव पडले. इ.स. १८७७ या वर्षी मुंबईच्या बिशप यांनी येथील एक बंगला विकत घेतला व आचार्य नेमून मिशनचे काम सुरू केले. कालांतराने जागा कमी पडू लागल्याने नवीन इमारत बांधण्याचा निर्णय घेण्यात आला. चर्चच्या वास्तूची पायाभरणी १८८३ या वर्षी झाली. लाल विटांनी बांधण्यात आलेल्या वास्तूसाठी देश-विदेशातून मोठी देणगी जमली होती व हे काम १८८५ या वर्षी पूर्ण झाले. याचा आराखडा "बेल' नावाच्या आर्किटेक्‍टने केला होता; तर सार्वजनिक बांधकाम विभागाने याचे बांधकाम केले आहे.'' पूर्वापार चर्चची ओळख ठरलेला उंच मनोरा बांधण्यास मात्र १८९३ साली सुरुवात करण्यात आली व १८९८ या वर्षी हे काम पूर्ण झाले. मनोरा १३० फूट उंच असून, त्यावर एकूण आठ भव्य घंटा आहेत. सात सुरांच्या सात व आठवी खालच्या "सा'ची अशा त्या सुरेल घंटा इंग्लंडमधून आणून येथे बसविण्यात आल्या. त्या आजही उत्तम स्थितीत आहेत. पंचधातूंच्या या घंटा मुंबईहून पुण्यात पोहोचण्यास २८ दिवस लागले होते.  या घंटांची उंची अडीच फूट ते पाच फुटांपर्यंतअसून, खाली तोंडाशी व्यास सुमारे ६ फूट आहे. या घंटांवर ""होली नेम ऑफ जीझस'' असे कोरलेले आहे. १५ ऑगस्ट व २६ जानेवारीला या घंटांद्वारे आजही "राष्ट्रगीत' वाजवले जाते. १९०५ या वर्षी जागा कमी पडू लागल्याने इमारतीचा पुढील भाग वाढविण्यात आला. १८९१ या वर्षी येथे लोकमान्य टिळक, न्या. रानडे व पुण्यातील इतर मान्यवर आले होते. येथे रोज सकाळी प्रार्थना व सहभागितेचा विधी असतो. त्यात मध्यस्थीची प्रार्थना असते. या प्रार्थनेत ""राष्ट्रपती, पंतप्रधान, मुख्यमंत्री व सर्व नोकरशहा यांना जनतेच्या भल्यासाठी काम करण्याची बुद्धी दे आपत्ती निवारण कर,'' अशी ईश्‍वराकडे विनंती करण्यात येते.  चर्चची ही वास्तू वैशिष्ट्यपूर्ण व सुरेख असून, आवर्जून पाहावी अशी आहे. चर्चच्या आठ घंटा असलेला मनोरा आशिया खंडात अजून फक्त एकच ठिकाणी असल्याने पुण्याच्या वास्तुवैभवात या वास्तूचे मोठे महत्त्व आहे.

वर्ग:इ.स. १८८५ मधील निर्मिती
वर्ग:पुणे
मडुरे रेल्वे स्थानक

**मडुरे** हे सिंधुदुर्ग जिल्ह्याच्या मडुरा गावातील रेल्वे स्थानक आहे. येथून जाणाऱ्या निवडक पॅसेंजर गाड्या या स्थानकात थांबतात. कोकण रेल्वे वरील महाराष्ट्रातील हे शेवटचे स्थानक आहे.

वर्ग:सिंधुदुर्ग जिल्ह्यामधील रेल्वे स्थानके
वर्ग:कोकण रेल्वे
व्हर्जिन अमेरिका

**व्हर्जिन अमेरिका इंक.** ही सान फ्रान्सिस्को बे एरियामधील बर्लिंगेम, कॅलिफोर्निया येथे मुख्यालय असलेली एक किफायतशीर विमान कंपनी होती. ही कंपनी प्रामुख्याने अमेरिकेच्या पश्चिम किनाऱ्यावरील शहरे आणि इतर प्रमुख महानगरांदरम्यान कमी दरात उच्च दर्जाची सेवा देण्यावर लक्ष केंद्रित करत असे. कंपनीची देशांतर्गत आणि आंतरराष्ट्रीय उड्डाणे सान फ्रान्सिस्को आंतरराष्ट्रीय विमानतळ आणि लॉस एंजेलस आंतरराष्ट्रीय विमानतळ या मुख्य तळांवरून चालत असत. त्याशिवाय डॅलस लव्ह फील्ड आणि न्यू यॉर्क येथील जेएफके विमानतळावरही कंपनीचे मर्यादित कामकाज होते. 

२००४ मध्ये स्थापन झालेली ही कंपनी २००७ मध्ये एक स्वतंत्र विमान कंपनी म्हणून कार्यान्वित झाली. यासाठी युनायटेड किंग्डममधील व्हर्जिन ग्रुपकडून नाव वापरण्या साठीचा परवाना घेण्यात आला होता. व्हर्जिन अटलांटिक आणि व्हर्जिन ऑस्ट्रेलिया यांसारख्या कंपन्यांप्रमाणेच ही व्यवस्था होती. एप्रिल २०१६ मध्ये अलास्का एर ग्रुपने व्हर्जिन अमेरिका सुमारे ४ अब्ज डॉलरला विकत घेतली.  २४ एप्रिल २०१८ रोजी या कंपनीचे अलास्का एरलाइन्समध्ये पूर्णपणे विलीनीकरण होईपर्यंत ती स्वतःच्या नावाने कार्यरत होती. 

## गंतव्यस्थाने 
एप्रिल २०१८ मध्ये व्हर्जिन अमेरिका २८ देशांतर्गत आणि मेक्सिकोमधील तीन ठिकाणांसह एकूण ३१ विमानतळांना सेवा पुरवत होती. विलीनीकरणापूर्वी एतर पाच विमानतळांची सेवा बंद करण्यात आली होती. तिचे मुख्य ठाणे सान फ्रान्सिस्को आंतरराष्ट्रीय विमानतळ येथे होते, तर दुय्यम ठाणे लॉस एंजेलस आंतरराष्ट्रीय विमानतळ येथे होते. डॅलस लव्ह फील्ड व्हर्जिन अमेरिकेेचे *फोकस सिटी* शहर होते. यांशिवाय लास वेगास ते न्यू यॉर्क जेएफके दरम्यान एक मार्ग चालवला.

### कोडशेर करार 
विलीनीकरणा वेळी या व्हर्जिन अमेरिकाचे खालील विमानकंपन्यांशी कोडशेर करार होते:

* अलास्का एरलाइन्स 
* हवाईयन एरलाइन्स
* सिंगापूर एरलाइन्स
* व्हर्जिन अटलांटिक
* व्हर्जिन ऑस्ट्रेलिया
* 

## विमानताफा 
विलीनीकरणाच्या वेळी, ११ जानेवारी २०१८ पर्यंत, व्हर्जिन अमेरिकाच्या सर्व-एरबस ताफ्यात खालील विमानांचा समावेश होता: 

## अपघात आणि दुर्घटना 
व्हर्जिन अमेरिकाच्या संपूर्ण कार्यकाळात कोणताही प्राणघातक अपघात किंवा विमानाचे पूर्ण नुकसान (भंगारात काढणे) झाले नाही.

* १७ डिसेंबर २०१३: एरबस ए३१९ (नोंदणी क्रमांक: *एन५२६व्हीए*). हवेत असताना विमानाचे एक इंजिन निकामी झाल्यामुळे ओमाहा येथे आपत्कालीन लँडिंग करण्यात आले.
* १७ जुलै २०१४: एरबस ए३२० (नोंदणी क्रमांक: *एन८४३व्हीए*). विमानातील हवेचा दाब कमी झाल्यामुळे विमान तातडीने डेन्व्हर येथे उतरवावे लागले.
* २७ ऑक्टोबर २०१६: एरबस ए३१९ (नोंदणी क्रमांक: *एन५२२व्हीए*). सुकाणू यंत्रणेत तांत्रिक बिघाड झाल्यामुळे विमान डॅलस लव्ह फील्ड येथे सुरक्षितपणे परतले.

## संदर्भ आणि नोंदी 
वर्ग:अमेरिकेमधील विमानवाहतूक कंपन्या
वर्ग:व्हर्जिन ग्रुप
वर्ग:इ.स. २००४ मधील निर्मिती
छेदी जगन आंतरराष्ट्रीय विमानतळ

**छेदी जगन आंतरराष्ट्रीय विमानतळ**  हा गयाना देशाची राजधानी जॉर्जटाउनजवळचा विमानतळ आहे. टिमेहरी शहरात असलेला हा विमानतळ डेमेरेरा नदीच्या किनारी बांधलेला आहे.

याला पूर्वी *टिमेहरी आंतरराष्ट्रीय विमानतळ* आणि *ॲटकिन्सन फील्ड* अशी नावे होती.

वर्ग:गयानामधील विमानतळ
आल्बुकर्की आंतरराष्ट्रीय विमानतळ

इवलेसे
**आल्बुकर्की आंतरराष्ट्रीय विमानतळ** तथा **आल्बुकर्की आंतरराष्ट्रीय सनपोर्ट**  हे अमेरिकेच्या न्यू मेक्सिको राज्याच्या आल्बुकर्की शहरातील विमानतळ आहे. शहराच्या मध्यवर्ती भागापासून फक्त ५ किमी नैऋत्येस असलेला हा विमानतळ राज्यातील सगळ्यात मोठा विमानतळ आहे. २०१४ मध्ये ४८,७१,९०१ प्रवाशांनी येथून ये-जा केली होती. येथून अमेरिकेतील सगळ्या प्रमुख शहरांना थेट विमानसेवा उपलब्ध आहे.

वर्ग:अमेरिकेतील आंतरराष्ट्रीय विमानतळ
वर्ग:आल्बुकर्की (न्यू मेक्सिको)
२०१६ उन्हाळी ऑलिंपिकमधील ॲथलेटिक्स - पुरुष तिहेरी उडी

२०१६ उन्हाळी ऑलिंपिकमधील **पुरुष तिहेरी उडी** स्पर्धा रियो दी जानेरो, ब्राझील येथील. ऑलिंपिक मैदानावर १५-१६ ऑगस्ट दरम्यान पार पडली.

## स्पर्धा स्वरुप
स्पर्धा पात्रता आणि अंतिम अशा दोन फेऱ्यांमध्ये विभागली गेली. पात्रता फेरी मध्ये प्रत्येक खेळाडूला तीनवेळा उडी मारण्याची संधी दिली जाईल (पात्रता अंतर पार केल्यास आधीच थांबवले जाईल). सर्वोत्कृष्ट १२ खेळाडू अंतिम फेरीत जातील. १२ पेक्षा जास्त खेळाडूंनी पात्रता अंतर पार केल्यास सर्व खेळाडू अंतिम फेरीसाठी पात्र असतील.

अंतिम फेरी साठी आधीच्या फेरीचे अंतर ग्राह्य धरले जाणार नाही. अंतिम फेरीतील खेळाडूंना तीन वेळा उडी मारण्याची संधी दिली जाईल, त्यातून सर्वोत्कृष्ट आठ जणांना आणखी तीन संधी दिल्या जातील. अंतिम फेरीतील ६ पैकी सर्वोत्तम उडीचे अंतर ग्राह्य धरले जाईल.

## वेळापत्रक
सर्व वेळा ह्या ब्राझील वेळा आहेत (यूटीसी-३)

## विक्रम
स्पर्धेआधीचे विश्व आणि ऑलिंपिक विक्रम खालीलप्रमाणे

स्पर्धेदरम्यान खालील विक्रम नोंदवले गेले:

स्पर्धेदरम्यान खालील राष्ट्रीय विक्रम नोंदवले गेले:

## निकाल
### पात्रता फेरी
पात्रता निकष: पात्रता मानक १६.९५ मी (Q) किंवा किमान सर्वोत्तम १२ खेळाडू पात्र (q).

### अंतिम
## संदर्भ
## बाह्यदुवे
*

ॲथलेटिक्स
वर्ग:२०१६ उन्हाळी ऑलिंपिकमधील ॲथलेटिक्स
नांदगाव रोड रेल्वे स्थानक

**नांदगाव रोड रेल्वे स्थानक** हे सिंधुदुर्ग जिल्ह्याच्या नांदगाव गावाजवळील रेल्वे स्थानक आहे. कोकण रेल्वेवरील या स्थानकात निवडक गाड्या थांबतात.

वर्ग:सिंधुदुर्ग जिल्ह्यामधील रेल्वे स्थानके
वर्ग:कोकण रेल्वे
मिशन इंद्रधनुष

**मिशन इंद्रधनुष** ही मोहीम जे.पी. नड्डा या भारताच्या आरोग्य मंत्र्यांनी २५ डिसेंबर २०१४ रोजी विमोचित केली.
या योजनेचा उद्देश २ वर्षांखालील लहानग्यांचा व त्यांच्या मातांचा, सन २०२० पर्यंत, सात प्रकारच्या रोगांपासून लसीकरणाच्या माध्यमातून बचाव करणे असा आहे. या रोगांमध्ये  खालील रोगांचा अंतर्भाव होतो: घटसर्प (डिप्थेरिया), डांग्या खोकला (हूपिंग कफ), धनुर्वात (टिटॅनस), पोलिओ, क्षयरोग, देवी व कावीळ-ब (हेपाटायटिस-बी)
 तसेच काही निवडक राज्यांमध्ये  हिमोफेलिया व इन्फ्लुएंझा (प्रकार ब) याही लसी पुरविल्या जातील.

संपूर्ण लसीकरण म्हणजे किमान ९०% लसीकरणाची पातळी गाठणे अपेक्षित आहे . २००९ मध्ये हे प्रमाण ६१% होते २०१३ मध्ये ते ६५% असून २०२० अखेर ते ९०% करावयाचे आहे . वरील सात प्रकारच्या आजारावरील लस या मोफत मिळताहेत . योजनेच्या पहिल्या टप्प्यात २०१ जिल्हे निवडले होते . हा टप्पा जानेवारी २०१५ ते जून २०१५ असा होता , तो ऑगस्ट २०१५ पर्यंत राबविण्यात आला . ७ ऑक्टोबर २०१५ला योजनेचा दुसरा टप्पा सुरू झाला . शासन या योजनेत ७ लसींबरोबर आणखी ४ लसी वाढविण्याच्या विचारात आहे , या लसी -सुधारित पोलिओ ,जापानीज मेंदूज्वर ,रोटाव्हायरस लस , गोवर -रुबेला लस असतील .

## संदर्भ
अनइंटरप्टेड पॉवर सप्लाय

**अनइंटरप्टेड पॉवर सप्लाय** हे अखंडित विद्युतपुरवठा करणारे साधन आहे. सहसा हे घरात किंवा छोट्या उद्योगांमध्ये वापरले जाते. हे उपकरण विद्युतसंचिकेमध्ये उर्जा साठवून ठेवते व मुख्य पुरवठा खंडित झाल्यावर आपोआप संचिकेतील उर्जा विद्युतरूपाने पुरवते.

वर्ग:विद्युतशास्त्र
सेतू भारतम

पंतप्रधान नरेंद्र मोदी यांनी ४ मार्च २०१६ रोजी **सेतु भारतम** या प्रकल्पाचे विमोचन केले. या योजनेसाठी  १०,२००कोटी रुपये इतकी अंदाजपत्रकीय तरतूद करण्यात आली आहे. योजनेचा उद्देश सन २०१९ पर्यंत भारतातील सर्व राष्ट्रीय महामार्गांच्या वाहतुकीत रेल्वे क्रॉसिंगचे अडथळे दूर करणे हा आहे.

## प्रकल्पाचा तपशील
या प्रकल्पांतर्गत,राष्ट्रीय महामार्गांवरील रेल्वेच्या निर्मनुष्य फाटकांच्या जागी  सुमारे २०८ रेल्वे ओव्हरब्रिज वा अंडर ब्रिजेसची बांधणी हॊणार आहे. त्यावेळी,  मुदत पार केलेल्या १५०० ब्रिटिशकालीन पुलांची पुनर्बांधणी करण्यात येईल, व ते रुंद करण्यात येतील. तसे करणे अवघड असेल तर त्यांची जागा बदलण्यात यईल किंवा त्याजागी पर्यायी पूल बांधण्यात येतील. .हे काम क्रमाक्रमाने हाती घेण्यात येईल.त्यासाठी अनुक्रमे २०,८०० कोटी. ३०,०००कोठी रुपये  इतका खर्च अपेक्षित आहे..

सेतु भारतम् प्रकल्पामुळे सन २०१९ पर्यंत रेल्वेची सर्व फाटके राष्ट्रीय महामार्गांवरून हटतील. हा सर्व खटाटोप  रेल्वे क्राॅसिंग्जवर वारंवार होणाऱ्या अपघातांच्या व जीव गमावण्याच्या घटना टाळण्यासाठी करण्यात येणार आहे. रेल्वे मार्गास वरून पार करणारे/ खालचे बाजूने पार करणाऱ्या २०८ पुलांचा तपशील खालीलप्रमाणे आहे :

* आंध्र प्रदेश – ३३, 
* आसाम – १२, 
* उत्तर प्रदेश – ९, 
* उत्तराखंड – २, 
* ओडिशा – ४, 
* कर्नाटक – १७, 
* केरळ – ४,
* गुजरात – ८, 
* छत्तीसगढ – ५, 
* झारखंड – ११, 
* तामिळनाडू – ९, 
* पंजाब – १०, 
* पश्चिम बंगाल – २२
* बिहार – २०, 
* मध्य प्रदेश -६, 
* महाराष्ट्र – १२, 
* राजस्थान – ९, 
* हरयाणा – १०, 
* हिमाचल प्रदेश – ५, 

## संदर्भ
वर्ग:भारतातील प्रस्तावित आधारभूत संरचना
चेन्नई सेंट्रल–मैसुरु शताब्दी एक्सप्रेस

250 px|इवलेसे|चा
**चेन्नई सेंट्रल–म्हैसूर शताब्दी एक्सप्रेस** ही भारतीय रेल्वेची अतिजलद प्रवासी रेल्वेसेवा आहे. शताब्दी एक्सप्रेस ह्या प्रतिष्ठित गाड्यांच्या श्रेणीमधील एक असलेली ही शताब्दी एक्सप्रेस तमिळनाडूतील चेन्नई व कर्नाटकातील म्हैसूर शहरांदरम्यान आठवड्यातून सहा दिवस धावते. दक्षिण रेल्वेद्वारे चालवल्या जाणाऱ्या ह्या गाडीला वेल्लूर व बंगळूर हे दोनच थांबे असून ती चेन्नई व म्हैसूर दरम्यानचे ४९७ किमी अंतर केवळ ७ तासांत पूर्ण करते.

इतर शताब्दी एक्सप्रेस गाड्यांप्रमाणे चेन्नई सेंट्रल–म्हैसूर शताब्दी एक्सप्रेसमध्ये केवळ बसण्याची सोय असून तिला साधारणपणे १ प्रथम श्रेणी तर८ वातानुकुलित खुर्ची याने असतात.

## मार्ग
*चेन्नई सेंट्रल रेल्वे स्थानक
*काटपाडी रेल्वे स्थानक
*बंगळूर सिटी रेल्वे स्थानक
*म्हैसूर रेल्वे स्थानक

## बाह्य दुवे
*माहिती

वर्ग:शताब्दी एक्सप्रेस
वर्ग:कर्नाटकमधील रेल्वे वाहतूक
वर्ग:तमिळनाडूमधील रेल्वे वाहतूक
वडनगर

**वडनगर** हे भारताच्या गुजरात राज्यात असलेले मेहसाणा जिल्ह्यातील एक गाव आहे.भारताचे पंतप्रधान श्री. नरेंद्र मोदी यांचा जन्म या गावातील आहे.

## भूगोल
वडनगर हे गाव  या आंशिकांवर स्थित आहे. याची सरासरी उंची समुद्रसपाटीपासून १४३&nbsp;मीटर्स (४६९&nbsp;फूट) इतकी आहे.

हे गाव खेरालु तालुक्याच्या दक्षिणेस वसलेले आहे.त्याच्या पश्चिमेस उंझा तेलगाह दक्षिणेस विसानगर व विजापूर तेलगाह व पूर्वेस सावरकांठा जिल्हा वसलेला आहे.

## लोकसंख्या
भारताच्या २००१ च्या जनगणनेनुसार, वडनगरची लोकसंख्या २५,०४१ इतकी होती. यात पुरुषांचे प्रमाण ५१% तर स्त्रीयांचे प्रमाण ४९% इतके आहे. या गावाचा सरासरी साक्षरता दर ६५% इतका आहे. पुरुष साक्षरता ७५% तर महिला साक्षरता ५४% इतकी आहे. येथील १३% लोकसंख्या ही ६ वर्षांखालील आहे.
## इतिहास
## संदर्भ
वर्ग:गुजरात राज्यातील शहरे व गावे
वर्ग:महेसाणा जिल्हा
लिओ मॅग्नस क्रिकेट संकुल

**लिओ मॅग्नस क्रिकेट संकुल** हे अमेरिकेमधील लॉस एंजेल्स, कॅलिफोर्निया स्थित व्हान नुयेस जिल्ह्यातील चार क्रिकेट मैदानांचे एक क्रिकेट संकुल आहे. सदर संकुल हे वूडली पार्क परिसरात असल्यामुळे **वूडली क्रिकेट फिल्ड्स** किंवा **वूडली क्रिकेट संकुल** म्हणून सुद्धा ओळखले जाते. 

ह्या संकुलाचे नाव हे एक जमैकाचा क्रिकेट खेळाडू लियो "जिंगल्स" मॅग्नस ह्याच्या नावावरून दिले गेले आहे, जो युनिव्हर्सिटी क्रिकेट क्लबकडून सुद्धा खेळला होता. तसेच तो लॉस एंजेल्स क्रिकेट्स, शीनावे सेरेन्डिपिटी क्रिकेट क्लब आणि द कॉम्प्टन क्रिकेट क्लब या संघाचा प्रशिक्षक सुद्धा होता.
वर्ग:अमेरिकेमधील क्रिकेट मैदाने
वर्ग:लॉस एंजेलसमधील खेळ
अश्विनी एकबोटे

**अश्विनी एकबोटे** (पूर्वाश्रमीच्या *अश्विनी काटकर*; ?? - २२ ऑक्टोबर, इ.स. २०१६:पुणे, महाराष्ट्र) या एक मराठी अभिनेत्री आणि नृत्यांगना होत्या. 

त्यांनी *नंदनवन* या नाटकात बालवयात काम केले होते. बृहन्महाराष्ट्र वाणिज्य महाविद्यालयातून बी. कॉम पदवी संपादन करीत असताना पुरुषोत्तम करंडक स्पर्धेतून त्यांनी अभिनय केला होता.  त्यांनी नृत्य हा वि़षय घेऊन एमए केले होते.

अभिनयाबरोबरच त्या शास्त्रीय नृत्य ही शिकल्या होत्या. त्या पुण्यातील कलावर्धिनी नृत्यसंस्थेच्या कोथरूड शाखेच्या प्रमुख होत्या.

अश्विनी एकबोटे यांनी झी २४ तासच्या *अनन्य सन्मान* या कार्यक्रमात खास ॲंकरिंग केले होते.

## निधन
सहज संस्थेतर्फे ‘नाट्य त्रिविधा’ या कार्यक्रमाचा पुण्यातील भरत नाट्य मंदिर येथे सायंकाळी शुभारंभाचा प्रयोग होता. या कार्यक्रमात अश्विनी एकबोटे यांनी काही गीतांवर नृत्य सादर केले होते. शेवटी त्या ‘संगीत बावनखणी’ नाटकाच्या भैरवीवर नृत्य करण्यासाठी रंगमंचावर आल्या. प्रसिद्ध गायिका रेवा नातू आणि चिन्मय जोगळेकर यांनी नाट्यगीत सादर केले. त्यावर नृत्य करीत असताना तिहाई घेतल्यावर अश्विनी रंगमंचावर कोसळल्या. त्यांना तातडीने पेरुगेटजवळील एका खासगी रुग्णालयात नेण्यात आले. उपचार सुरू असतानाच नऊच्या सुमारास त्यांचे निधन झाले. (२२-१०-२०१६).  त्या फक्त ४४ वर्षांच्या होत्या.

## चित्रपट-नाटके-दूरचित्रवाणी मालिका
* अहिल्याबाई होळकर (मराठी चित्रवाणी मालिका) 
* आईसाहेब (मराठी चित्रवाणी मालिका) 
* आरंभ (मराठी चित्रपट)
* एक पल प्यार का (हिंदी चित्रपट); मराठीत - क्षण मोहाचा.
* एका क्षणात (मराठी नाटक)
* ऐतिहासिक गणपती (मराठी चित्रवाणी मालिका) 
* कशाला उद्याची बात (मराठी चित्रवाणी मालिका) 
* काॅफी आणि बरंच काही (मराठी चित्रपट)
* गणपती बाप्पा मोरया (मराठी चित्रवाणी मालिका) 
* डंक्यावर डंका (मराठी चित्रपट)
* डेबू (मराठी चित्रपट)
* तप्तपदी (मराठी चित्रपट)
* तू भेटशी नव्याने (मराठी चित्रपट) 
* त्या तिघांची गोष्ट (मराठी नाटक)
* दणक्यावर दणका (मराठी चित्रपट, २०१३)
* दुर्वा (मराठी चित्रवाणी मालिका) 
* दुहेरी (मराठी चित्रवाणी मालिका) 
* नांदी (मराठी नाटक)
* संगीत बावनखणी (नाटक)
* बावरे प्रेम हे (मराठी नाटक, २०१४)
* भोभो (मराठी चित्रपट)
* मराठा टायगर्स (मराठी चित्रपट)
* महागुरू (मराठी चित्रपट)
* राधा ही बावरी (मराठी चित्रवाणी मालिका)  
* हायकमांड (मराठी चित्रपट)
* क्षण मोहाचा (मराठी चित्रपट); हिंदीत - एक पल प्यार का.

वर्ग:मराठी अभिनेत्री
वर्ग:इ.स. २०१६ मधील मृत्यू
आष्टी (निःसंदिग्धीकरण)

* आष्टी तालुका, वर्धा
* आष्टी विधानसभा मतदारसंघ, बीड जिल्हा
* आष्टी तालुका, बीड
* आष्टी (खेड), रत्‍नागिरी जिल्ह्यातील खेड तालुक्यातील गाव
* आष्टी (कळंब), यवतमाळ जिल्ह्यातील कळंब तालुक्यातील गाव
* आष्टी (गाव), वर्धा जिल्ह्यातील आष्टी तालुक्यातील गाव
* आष्टीची लढाई
* आष्टी (शहीद)
* आष्टा (आर्वी), वर्धा जिल्ह्यातील आर्वी तालुक्यातील गाव
* आष्टे
* आष्टा (जहागीर)
* आष्टा (दिग्रस)
* आष्टे (पेण)
* आष्टे (पनवेल)

वर्ग:निःसंदिग्धीकरण पाने

__DISAMBIG__
ऊर्जा गंगा

**ऊर्जा गंगा** हा भारताचे पंतप्रधान नरेंद्र मोदी यांनी उद्‌घाटन केलेला एक प्रकल्प आहे. या प्रकल्पामधे नैसर्गिक वायू वाहून नेण्यासाठी २५४० किलोमीटर लांबीची पाईपलाईन टाकण्यात येणार आहे. या पाईपलाईनने भारताच्या पूर्व भागास लाभ होईल. या पाईपलाईनचा मार्ग जगदीशपूर-हल्दिया-बोकारो-धामरी असा राहील. या प्रकल्पासाठी रुपये १२,४९० कोटी  इतका अंदाजित खर्च होणार आहे. या योजनेचा लाभ उत्तर प्रदेश, बिहार, झारखंड, ओरिसा व पश्चिम बंगाल या राज्यांतील ४० जिल्ह्यांना व २६०० खेड्यांना होणार आहे.

या पाईपलाईनचे काम २०१८ - २०२० या कालावधीत पूर्ण केले जाईल. या प्रकल्पाने वाराणसी शहरातील लोकांना पाईपद्वारे स्वयंपाकाचा गॅस मिळेल. नंतर या योजनेतून ५०,००० घरांना व २०,००० वाहनांना अनुक्रमे पीएनजी व सीएनजी गॅस पुरविण्यात येईल. या कामातून ग्रामीण भागात दरवर्षी सुमारे ५ लाख गॅस सिलेंडर्स पुरविण्यात येतील, असा सरकारचा अंदाज आहे. भारत सरकारची 'गेल' ही कंपनी या कामासाठी सुमारे एकूण ११,००० किलोमीटर लांबीची पाईपलाईन टाकणार आहे.

या योजनेचा कोलकाता, कटक, भुवनेश्वर, रांची, पाटणा, जमशेदपूर, वाराणसी या मोठ्या शहरांना लाभ मिळेल.

## संदर्भ 
## बाह्य दुवे
* मायगव्ह.इन हे भारताच्या केंद्र सरकारचे संकेतस्थळ
* ट्रान्सफॉर्मिंगइंडिया.मायगव्ह.इन हे भारताच्या केंद्र सरकारचे संकेतस्थळ
* नरेंद्र मोदी यांचे मोबाईल ॲप

वर्ग:भारतातील शासकीय योजना
काटपाडी जंक्शन रेल्वे स्थानक

250 px|इवलेसे|स्थानकाची इमारत
**काटपाडी जंक्शन** हे तमिळनाडूच्या वेल्लूर शहरामधील प्रमुख रेल्वे स्थानक आहे.  हे तमिळनाडूच्या उत्तर भागातील एक मोठे स्थानक असून ते चेन्नई-बंगळूर रेल्वेमार्गावर आहे. चेन्नईकडून बंगळूर, कोइंबतूर तसेच केरळकडे जाणाऱ्या सर्व गाड्या काटपाडीमार्गे जातात.

## गाड्या
* चेन्नई सेंट्रल–म्हैसूर शताब्दी एक्सप्रेस
* चेन्नई सेंट्रल–बंगळूर सिटी शताब्दी एक्सप्रेस
* केरळ एक्सप्रेस
* लालबाग एक्सप्रेस
* वृंदावन एक्सप्रेस

## बाह्य दुवे
*माहिती

वर्ग:तमिळनाडूमधील रेल्वे स्थानके
रे
ताम्रपट

right|thumb|इसवीसन पूर्व तिसऱ्या शतकातील सोघौरा येथील ताम्रपट  
**ताम्रपट** हा तांब्याच्या पत्र्यावर कोरलेला मजकूर असतो.

यावर प्रामुख्याने दानपत्रे आणि राजाज्ञा तसेच इतर दूरगामी आज्ञा कोरून ठेवण्याची प्रथा दिसून येते.

भारताला स्वातंत्र्य मिळाल्यावर सरकारने भारतीय क्रांतिकारकांना त्यांच्या बलिदानाच्या गौरवार्थ ताम्रपट दिले होते.

## ताम्रपटांवरील मराठी पुस्तके
* महाराष्ट्राच्या इतिहासाचे साक्षीदार (प्रा. कल्पना रायरीकर, डॉ. मंजिरी भालेराव)

## हे सुद्धा पहा 
* शिलालेख
* कोरीव लेख
* इतिहासाच्या अभ्यासाची साधने

वर्ग:इतिहास
पश्चिम भिंतीचा चौक

**पश्चिम भिंतीचा चौक** ( ) हा इस्रायेलच्या जेरुसलेम शहरातील एक चौक आहे. ज्यू क्वार्टर या भागात असलेला हा चौक पश्चिमी भिंतीच्या पूर्वेस आहे.

## गॅलरी 

file:The Western Wall at night.jpg|पाश्चात्य वॉल
file:Entrance tunnel Western Wall.JPG|पाश्चात्य वॉल बोगदा
file:מרכז שרשרת הדורות - ירושלים 2.jpg|पिढ्या केंद्र चैन
file:Isreal187 (882810579).jpg|यरुशलेम पुरातत्त्व पार्क
file:Old Jerusalem Dung Gate 2.JPG|शेण गेट

## बाह्य दुवे 
वर्ग:जेरुसलेम
आरक्षण (निःसंदिग्धीकरण)

**आरक्षण** शब्द अनेक अर्थांनी वापरला जातो -

* आरक्षण (समुदाय सवलत) - विशिष्ट समुदायाला सवलती देणे.
* आरक्षण (जागा) - मर्यादित जागा असलेल्या ठिकाणी काही नियमांनुसार जागा राखून ठेवणे.

सवर्णांना आरक्षण :-काय आहे सरकारच्या  घटना दुरुस्ती
भारत राष्ट्रीय कबड्डी संघ

भारतीय पुरुष राष्ट्रीय कबड्डी संघ भारताचे आंतरराष्ट्रीय कबड्डी स्पर्धांमध्ये प्रतिनिधित्व करतो. भारतीय संघ हा आजवरचा सर्वात यशस्वी संघ असून, त्यांनी २०१६ पर्यंत सर्व आशियाई आणि दक्षिण आशियाई खेळांमधील सर्व सुवर्ण पदके तसेच कबड्डी विश्वचषक जिंकले आहेत.

## संघ 
सध्याचा भारतीय पुरुष कबड्डी संघ खालील प्रमाणे.

### अधिकारी 
* भास्करन काशीनाथन (प्रशिक्षक)
* बलवान सिंग (प्रशिक्षक)
## संदर्भ आणि नोंदी 
वर्ग:कबड्डी
भारतीय शिल्पकला

यक्ष-भारतीय शिल्पे यांचा विचार करताना त्यामध्ये बौद्धांचे स्तूप,शैलग्रुहे, पुराणातील हिंदू देवतांची मंदिरे, जैनांची मंदिरे, मूर्ती या सर्वांचा समावेश होतो.

भारतीय शिल्पकलेची माहिती घेताना सिंधू संस्कृतीचा आढावा प्रारंभी घ्यावा लागेल. सिंधू संस्कृतीच्या कलात्मक अवशेषात वास्तुशिल्प आणि मूर्तीकला यांचा समावेश होतो. सिंधू संस्कृतीमध्ये वापरात असलेली मातीची भांडी, मातीच्या मूर्ती, मुद्रिका हा सुद्धा कलेचा नमुना समजला जातो. मुद्रिकावर बैल, गेंडा, हत्ती अशी प्राण्यांची चित्रे दिसून येतात. या काळातील नगराच्या रचनेत उत्तम भाजलेल्या विटांचा वापर दिसून येतो. सांडपाण्याचा निचरा करण्याची उत्तम व्यवस्था हेही या काळाचे एक वैशिष्ट्य होय. स्नानाचे कुंडे, गोदामे, जहाज दुरुस्त करण्याची गोदी अशा वास्तू या सिंधू संस्कृतीच्या वास्तुकलेची माहिती देतात. पशुपती ही सुद्धा एक वैशिष्ट्यपूर्ण मुद्रा म्हणून ओळखली जाते. ही संस्कृती नागर संस्कृती होती, त्यामुळे आर्थिक स्थैर्य आल्यानंतरचे कलेचे आविष्कार हे यामध्ये पहायला मिळतात. भारतीय शिल्पकला जाणणे आवश्यक आहे.

## मौर्यकालीन 
इ.स.पू. चौथ्या शतकातील मौर्यकालीन कला अवशेष  बिहार व उत्तर प्रदेश येथे सापडतात. पाटलीपुत्र येथील मौर्य राजधानीचे अवशेष, शैलगृहे, यक्ष मूर्ती यांचा यामध्ये समावेश होतो. पाटलीपुत्र येथील राजसभेच्या अवशेषात तळघडे आणि मंचक व त्यावरील फुलांची नक्षी, मण्यांची माळ यांचे वैशिष्ट्य आहे.

## स्तूप 
स्तूप या वास्तूप्रकाराचे स्वरूप मृतदेहाच्या दफनावर उभारलेला मातीचा ढिगारा एवढे साधे होते. याला विशेष महत्त्व मिळाले ते गौतम बुद्धामुळे. त्याचा महापरिनिर्वाणानंतर त्याच्या अनुयायांनी त्याच्या अस्थी, केस, दात अशा विविध अवशेषांवर स्तूप बांधले. सांचीचा स्तूप हे याचे जुने उदाहरण म्हणून सांगता येईल. अंड, पेटी, हर्मिका, छत्रावली, कठडा, वेदिका, प्रवेशद्वारावर तोरण हे स्तूपाचे मुख्य भाग असतात.

## हीनयान गिरीशिल्पे 
हीनयान पंथाच्या प्रचारक व्यक्तींना व्यापारी लोकांचा आश्रय लाभल्याने त्यांनी दिलेल्या आर्थिक दानातून डोंगरामध्ये शैलगृहे बांधण्याची परंपरा सुरू झालेली दिसते. भाजे (पुणे), कोंडाणे (कुलाबा), नाशिक, जुन्नर, कान्हेरी अशा वेगवेगळ्या धीकानी अशी शैलग्रुहे बांधण्यात आली.

## यक्ष 
मथुरा शिल्पकलेला कुशाण कला असेही नाव दिलेले आहे. यक्ष मूर्ती काहिशा स्थूल, झुकलेल्या आहेत. या शरीराने भक्कम अशाही आहेत.

## चित्रदालन

File:Dancing Girl of Mohenjo-daro.jpg|नृत्य करणारी स्त्री -मोहेंजोडरो 
File:Sanchi2.jpg|सांची 
File:AmaravatiScroll.JPG|अमरावती शिल्प 
File:Bhaja caves views.JPG|भाजे लेणी दृश्य 
File:Ajanta Caves 10.jpg|अजिंठा लेणी १० 
File:Ajanta Caves 139.jpg|अजिंठा लेणी
File:Ellora Buddhist caves from without.jpg|वेरूळ 
चित्र:शिल्प.jpg|शिल्पपट
चित्र:वराह मूर्ती.jpg|बंगलोर संग्रहालय येथील वराह मूर्ती
File:Stoop at Thanale Caves.jpg|ठाणाळे येथील स्तूप 
File:नरसिंह.jpg|नरसिंह

वर्ग:शिल्पकला
वर्ग:भारतीय संस्कृती
२०१६ उन्हाळी ऑलिंपिकमधील ॲथलेटिक्स - पुरुष उंच उडी

२०१६ उन्हाळी ऑलिंपिकमधील **पुरुष उंच उडी** स्पर्धा रियो दी जानेरो, ब्राझील येथील. ऑलिंपिक मैदानावर १४-१६ ऑगस्ट दरम्यान पार पडली. 

## स्पर्धा स्वरूप 
स्पर्धा पात्रता आणि अंतिम अशा दोन फेऱ्यांमध्ये विभागली गेली. पात्रता फेरी मध्ये प्रत्येक खेळाडूला प्रत्येक उंची गाठण्यासाठी तीनवेळा उडी मारण्याची संधी दिली जाईल. सलग तीन अयशस्वी प्रयत्नांनंतर खेळाडू अपात्र म्हणून घोषित केला जाईल. यशस्वीरित्या पात्रता उंचीची उडी मारल्यास खेळाडू अंतिम फेरिसाठी पात्र होईल. १२ पेक्षा कमी खेळाडूंनी पात्रता उंची पार केल्यास सर्वोत्कृष्ट १२ खेळाडू अंतिम फेरीसाठी पात्र असतील.
अंतिम फेरी साठी आधीच्या फेरीची उंची ग्राह्य धरले जाणार नाही. अंतिम फेरीतील खेळाडूंना तीन वेळा उडी मारण्याची संधी दिली जाईल, आणि लागोपाठ तीन अयशस्वी प्रयत्नांनंतर खेळाडू बाद घोषित केला जाईल.

## वेळापत्रक 
सर्व वेळा ह्या ब्राझील वेळा आहेत (यूटीसी-३)

## विक्रम 
स्पर्धेआधीचे विश्व आणि ऑलिंपिक विक्रम खालीलप्रमाणे

## निकाल 
### पात्रता फेरी 
पात्रता निकष: पात्रता उंची २.३१ (Q) किंवा कमीत कमी १२ सर्वोत्कृष्ट खेळाडू (q) अंतिम फेरीसाठी पात्र.

### अंतिम 
## संदर्भ 
## बाह्यदुवे 
ॲथलेटिक्स
वर्ग:२०१६ उन्हाळी ऑलिंपिकमधील ॲथलेटिक्स
राजा ठाकूर

**राजा ठाकूर** (जन्म : २६ नोव्हेंबर, १९२३;  - १९७५) हे भारतीय चित्रपट दिग्दर्शक होते. ते प्रामुख्याने मराठी चित्रपट उद्योगात कार्यरत होते. त्यांनी दिग्दर्शित केलेले *मी तुळस तुझ्या अंगणी* (१९५५), *रंगल्या रात्री अश्या* (१९६२), *एकटी* (१९६८), *मुंबईचा जावई* (१९७०), *घरकुल* (१९७१) आणि *जावई विकत घेणे आहे* (१९७२) हे चित्रपट प्रसिद्ध आहेत. या चित्रपटांसांठी त्यांना अनेक राष्ट्रीय व राज्यस्तरीय पुरस्कार मिळाले.

## कारकीर्द 
गोव्यातील फोंडा येथे १९२३ साली ठाकूर यांचा जन्म झाला. त्यांनी मास्टर विनायक आणि राजा परांजपे यांचे साहाय्यक म्हणून चित्रपट कारकिर्दीला सुरुवात, केली आणि १९६० च्या सुमारास मध्यमवर्गीय महाराष्ट्रीय कथानकांवर आधारित अनेक कौटुंबिक चित्रपट दिग्दर्शित केले. यानंतर १९७० च्या दशकात दादा कोंडके यांचे विनोदी चित्रपट येऊ लागले, त्याआधीच राजा ठाकुर यांनी 'नवचित्र' या बॅनरखाली तसेच चित्रपट काढले होते.

## राजा ठाकुर यांनी दिग्दर्शित केलेले चित्रपट 
* अजब तुझे सरकार
* उतावळा नारद
* एकटी
* गज गौरी
* संत गोरा कुंभार
* घरकुल
* घरचं झालं थोडं
* जखमी हिंदी)
* जावई विकत घेणे आहे
* धनंजय
* पाहू रे किती वाट
* पुत्र व्हावा ऐसा
* बाजीरावचा बेटा
* बिरबल माय ब्रदर (इंग्रजी)
* बोलविता धनी
* माझे घर माझी माणसे
* मी तुळस तुझ्या अंगणी
* मुंबईचा जावई
* रईसजादा हिंदी)
* रंगल्या रात्री अश्या
* राजमान्य राजश्री
* रायगडचा राजबंदी
* रेशमाच्या गाठी

## पुरस्कार 
* १९५५ - राष्ट्रीय चित्रपट पुरस्कार (सर्वोत्कृष्ट प्रादेशिक चित्रपट (मराठी)) - *मी तुळस तुझ्या अंगणी* 
* १९६२ - राष्ट्रीय चित्रपट पुरस्कार (सर्वोत्कृष्ट प्रादेशिक चित्रपट (मराठी)) - *रंगल्या रात्री अश्या* 
* १९६८ - राष्ट्रीय चित्रपट पुरस्कार (सर्वोत्कृष्ट प्रादेशिक चित्रपट (मराठी)) - *एकटी* 
* १९७० - राष्ट्रीय चित्रपट पुरस्कार (सर्वोत्कृष्ट प्रादेशिक चित्रपट (मराठी)) - *मुंबईचा जावई* 
* १९७० - महाराष्ट्र राज्य चित्रपट पुरस्कार (सर्वोत्कृष्ट चित्रपट) - *मुंबईचा जावई* 
* १९७१ - महाराष्ट्र राज्य चित्रपट पुरस्कार (सर्वोत्कृष्ट चित्रपट) - *घरकुल* 
* १९७२ - महाराष्ट्र राज्य चित्रपट पुरस्कार (सर्वोत्कृष्ट चित्रपट) - *जावई विकत घेणे आहे* 

## संदर्भ 
वर्ग:इ.स. १९२३ मधील जन्म
वर्ग:इ.स. १९७५ मधील मृत्यू
वर्ग:मराठी दिग्दर्शक
आडवली रेल्वे स्थानक

**आडवली रेल्वे स्थानक** हे रत्‍नागिरी जिल्ह्याच्या आडवली गावातील रेल्वे स्थानक आहे. कोकण रेल्वेवरील या स्थानकात फक्त निवडक पॅसेंजर गाड्या गाड्या थांबतात.

वर्ग:रत्‍नागिरी जिल्ह्यामधील रेल्वे स्थानके
वर्ग:कोकण रेल्वे